[{"text_idx": "#000000", "text": "So\u0303itjad, kes me kunagi oleme olnud \u2013 Alvaro"}, {"text_idx": "#000001", "text": "Ja\u0308rgnevaga proovime elu sisse lu\u0308kata ja\u0308rjele meie pildigaleriist \u201cSo\u0303itjad, kes me kunagi oleme olnud\u201c. Seekord vu\u0308rtsitatuna jutuga! Otsa teeb lahti Alvaro, kelle rattaminevik ulatub tundmatusse 20. sajandisse. Kirja sai pandud mo\u0303ned eredamad ma\u0308lestused ja nopped sellest, mis toimus maastikurattaspordis tsainikute tasemel aastatuhande vahetusel."}, {"text_idx": "#000002", "text": "Aasta siis oli 1996. Massa ka\u0308is esimese eestlasena a\u0308ra Olu\u0308mpiama\u0308ngudel. Ko\u0303ik, mis ma temast teadsin, oli ratas, millega ta so\u0303itis. See oli lagi. See oli Scott. Sinist va\u0308rvi ja maksis 65 000 krooni. Seda oli pa\u0308ris palju, kohe va\u0308ga palju. Ja see oli su\u0308sinikust \u2013 mu\u0308stiline so\u0303na, mis tundus ta\u0308iesti ulmena. Kellelgi teisel ju ei olnud sellist ratast."}, {"text_idx": "#000003", "text": "Minul oli sel ajal isalt pa\u0308randatud ratas Turist. Lisaks oli u\u0308hel klassivennal sugulane nimega Priit Saluma\u0308e (hetkel tuntud kui Norman Saluma\u0308e isa). Tema oli peaaegu lagi, sest ta so\u0303itis ka Scottiga, millel oli STX-RC ka\u0308iguvahetus ja amort ning maksis 20 000 krooni. Midagi, millest unistadagi ei osanud. Kuna ta ko\u0303rval majas elas, siis vo\u0303tsin julgusenatukese kokku ja tegin juttu. Varsti sain vo\u0303imaluse temaga juba koos so\u0303itma minna. Vau! Ja veel Harku metsa \u2013 mina Turistiga ja Priit oma lagi-rattaga. Tuhateedel lo\u0303bustas ta ennast sellega, et kruttis pidevalt tempot ja vaatas, millal ma tagant a\u0308ra kukun. See valupiir oli seal kuskil 32 km/h juures. Ise oli rahul, sest tema oli ju kunn! Kui koju tagasi jo\u0303udsin, siis iga jumala kord pidin ko\u0303veraks so\u0303idetud po\u0308idasid sirgeks kangutama ning vaatama, et taga ikka neljas ka\u0308ik ka sisse la\u0308heks. Raami pealt vahetus ju \ud83d\ude42"}, {"text_idx": "#000004", "text": "Ja\u0308rgmiseks aastaks sain juba kokku 4000 krooni ning avanes vo\u0303imalus soetada Priidu jaoks \u201cpiisav\u201d vastane \u2013 KHS ratas Cro-Mo raami ja Alivio vahetusega. Oi kus ma nu\u0308u\u0308d sain kuuma anda! Varsti lo\u0303ppes selle ratta ajalugu o\u0303nnetult u\u0308he taksoga po\u0303kkumisel, aga pa\u0308ris esimene vo\u0303istlus oli juba ka\u0308ega katsuda."}, {"text_idx": "#000005", "text": "Viktoriin \u2013 kes ma\u0308letab, mis nime kandis maastikurattasari, mida tol ajal peeti? Ei, see ei olnud Maximus Cup. Ka mitte Mynthon Cup! Siin hooaja 1998 kokkuvo\u0303te sellest sarjast! ETV Cup 1998 Vaata hoolega neid nimesid, mo\u0303ned ikka on tuttavad ka!"}, {"text_idx": "#000006", "text": "Mida va\u0308rki? Karksi O\u0303lletehase sinine maika? Jah, see on pilt elu ko\u0303ige esimeselt vo\u0303istluselt. Valga Jaanikese krossirada. Ro\u0308o\u0308pad, muld ja \u201cro\u0308o\u0308gatud\u201d to\u0303usud. Mis asi see sinna ajendas minema, ei teagi. Aga kolme uksega Sierrasse sai pressitud 4 inimest ja 2 ratast ning koos oma naabritu\u0308druku Sinne So\u0303mmeriga sai see teekond ette vo\u0303etud. Sain ringiga, sain. Sinne sai veel rohkemaga, aga see ei pu\u0308hkinud a\u0308ra seda piiritut ro\u0303o\u0303mu peale finishijoone u\u0308letamist. Tagantja\u0308rgi selgus, et tolle so\u0303iduga pandi alus Karksi-Nuia Rattaklubi su\u0308nnile, mis ku\u0308mne aasta jooksul pa\u0308ris ha\u0308sti pildil oli."}, {"text_idx": "#000007", "text": "Ja\u0308rgmiseks keerasin juba amordi alla ning klipid ku\u0308lge. Tartu Maraton oli ku\u0308ll juba tol aastal so\u0303idetud, kuid kalendris olid mingid mu\u0308stilised su\u0308giskrossid veel ees. Vaja ju amorti testida ja so\u0303idukingadega pu\u0308sti pu\u0308sima o\u0303ppida. Voorema\u0308e oli see koht, kus see ko\u0303ik toimuma sai. Stardijoonel oli meid kokku pandud M16 klassiga. Nende hulgas u\u0308ks piimahabemega blond tegelane. Ta sai ku\u0308ll veel ko\u0303vemate ka\u0308est lakki (tol ajal valitses keegi mu\u0308stiline Pavel Tandashvili Narva Energiast), kuid meelde ja\u0308i ta selle pa\u0308rast, et vo\u0303ttis otse stardijoonel londi va\u0308lja ja ajas asja a\u0308ra. Vot see oli tegija! Ahjaa, tema nimi oli Caspar Austa! Protokolli huvides ma lo\u0303petasin seal vaid esimese ringi, sest olles ra\u0308nkadel to\u0303usudel viis korda samblasse kukkunud on lukustuvate pedaalidega, oli aeg tunnistada, et vaja on veel va\u0308he harjutada."}, {"text_idx": "#000008", "text": "Kas tunnete a\u0308ra tu\u0308druku pildil, kes sellise kipaka asendiga ma\u0308kke ru\u0308hib?"}, {"text_idx": "#000009", "text": "Vaikselt hakkasin piiluma maanteeratta poole. Hawaii Expressis oli sajandivahetusel to\u0308o\u0308l mu\u0308u\u0308gimees nimega Oliver Johanson. Kes teda veel ei tunne, siis taustaks vast niipalju, et ta oli valmis ka kadunud vanaema mu\u0308u\u0308gitehinguks vormistama, kui vaja \ud83d\ude42 To\u0303eline mu\u0308u\u0308gikunn! Sain siis temalt teada, et Gianti mudel, kus ees on kolm hammakat, on ta\u0308pselt paras Eesti tingimustesse. Ja et ratas 10,4 kilo kaalub, pole ka va\u0308ga hull. Tehtud! Lendasin siis ja\u0308rgmisel aastal kohe Tartu Rattaralli lu\u0308hikesele distantsile peale. Tol hetkel ei osanud midagi arvata oma 10. kohast, aga nu\u0308u\u0308d on ku\u0308ll huvitav lugeda, milliste tegelastega tol pa\u0308eval sai koos rallitatud. Muideks siis oli veel po\u0303nev boonus-vo\u0303istlus \u2013 millal pikal distantsil jo\u0303uab kohale esimene baik. Tihe heitlus ka\u0308is peagrupis Ruve Meringo ja Neno So\u0303mmeri vahel, kes pretendeerisid kohtadele 70 kandis. Ta\u0308napa\u0308eval enam sellist kangelastegu ei na\u0308e."}, {"text_idx": "#000010", "text": "Mis aasta protokoll see ta\u0308pselt on, ja\u0308i endalegi mo\u0303istatuseks"}, {"text_idx": "#000011", "text": "To\u0303elistele nostalgiahuvilistele veel meenutusi velo.clubbers.ee foorumi eelka\u0308ijast ee.hobi.velo uudisgrupist, kui tooni andsid vaid mo\u0303ned u\u0308ksikud mo\u0308lalo\u0303uad ja arvamusliidrid eesotsas Tarmo Tarlapi, Urmas Lepiku, Priit Gru\u0308nbergi ja Tarmo Talvikuga."}, {"text_idx": "#000012", "text": "29 tolliste jooksude teema aastal 2001. Ekspertvastuse annab Tarmo Talvik...."}, {"text_idx": "#000013", "text": "Isegi nyyd, kus olen kogu threadi lugenud, siis vastan, on plaanis suurem"}, {"text_idx": "#000014", "text": "no deposit online casino mobile"}, {"text_idx": "#000015", "text": "gt; gt; \u201cHerki Helves\u201d wrote in message\ngt; gt; gt; Niisiis, kas mo\u0303ni plaanib omale suuremat riista ka soetada?"}, {"text_idx": "#000017", "text": "gt; Korraldajaks on ma\u0308rgitud Viljandi Rattaklubi."}, {"text_idx": "#000019", "text": "Priit Saluma\u0308e ho\u0303ikab va\u0308lja juba unustuste ho\u0303lma vajunud raju u\u0308rituse....."}, {"text_idx": "#000020", "text": "3. jaanuaril 2001 stardib Helsingist kuueliikmeline grupp Eesti ja La\u0308ti rattureid, et jo\u0303uda na\u0308dalaga polaarjoonele.\nRetke kogukilometraaz\u030c on 900km, pa\u0308evas la\u0308bitakse keskmiselt 150km.\nU\u0308rituse eesma\u0308rgiks on testida Classic rattamargi vastupidavust po\u0303hjamaises kliimas. So\u0303iduvahendid ei ole mitte u\u0308likallid spetsiaalrattad, vaid tavalised, seeriatootmises olevad 2500 \u2013 3500 kroonised Classic jalgrattad."}, {"text_idx": "#000022", "text": "Kuskohal seal stromkal kogunemine on? Rannahoone juurde ja sealt\nvasakule? Seal vist on mingid rajad.\nSiiani ko\u0303ige rohkem infi Cignoli kohta on sport.extreme.ee peal (va\u0308ga"}, {"text_idx": "#000023", "text": "Vaieldamatu arvamusliider Full Suspensioni osas oli aastal 2001 Arbo Rae. Kerged ro\u0303o\u0303munoodid hinges, postitasin peale ja\u0308rjekordset u\u0308histreeningut ise sellise inetu Kuldvillaku ku\u0308simuse........"}, {"text_idx": "#000025", "text": "Ko\u0303ik foorumi koru\u0308feed vo\u0303tsid tuld Ruve Meringost ja tema sponsorlepingust......"}, {"text_idx": "#000026", "text": "Rademari all so\u0303idab hetkel u\u0308ks mees \u2013 erki kukk. eilne sportklassi 2. koht.\nmees to\u0308o\u0308tab ise rademari pa\u0308rnu poes mehhaanikuna ja info puudub mis alusel"}]